als_Latn dik_Latn sag_Latn
Administrata lokale ka njoftuar se ka nisur aksionin e riorganizimit të bashkësive lokale, por që ka nevojë për ndihmën e qytetarëve në terren.
Siç tha për Portalin Ul-info sekretari i Sekretariatit për administratë dhe veprimtari shoqërore Ahmet Aloshi, vetëm një pjesë e vogël nga gjithsej 11 bashkësi lokale në zonën e komunës janë aktive. “Tash një kohë të gjatë nuk funksionojnë as bashkësitë e mëdha lokale, siç janë 1 dhe 2 që ndodhen në qytet”, theksoi ai.
Sipas fjalëve të tija, pa këtë është praktikisht e pamundur që të përfundojë procesi i emërimit të rrugëve, ndërsa po ashtu është ngadalësuar zgjidhja e nevojave konkrete të qytetarëve.
Aloshi shtoi se në komunë po shqyrtojnë mundësinë e formimit të dy qendrave lokale: në Katerkollë dhe Shtoj.
als_Latn als_Latn als_Latn als_Latn